b'\n_START_ARTICLE_\nTeadusulme\n_START_SECTION_\nT\xc3\xbc\xc3\xbcpiline teadusulmeteos\n_START_PARAGRAPH_\nOn v\xc3\xa4lja m\xc3\xb5eldud keskkond, mis on kaasaegse loomulik v\xc3\xb5i v\xc3\xb5imalik edasiarendus._NEWLINE_On v\xc3\xb5etud teaduse hetkeseis ja ekstrapoleeritud tulevikku. N\xc3\xa4iteks kontrollitakse praegu stringiteooriat, seega v\xc3\xb5ib kirjutada \xc3\xbchiskonnast, kus k\xc3\xb5ik, mida selle abil teha saaks, on olemas. Samuti v\xc3\xb5ib k\xc3\xa4sitleda \xc3\xbchiskonda, kus kloonimine on igap\xc3\xa4evane, sest kaasajal peetakse t\xc3\xb5en\xc3\xa4oliseks, et korralikult kloonida on tulevikus v\xc3\xb5imalik._NEWLINE_On v\xc3\xb5etud \xc3\xbcksikute seadmete v\xc3\xb5imalik areng. N\xc3\xa4iteks teame umbes, kui palju kiireneb arvutiprotsessor aastas, seega v\xc3\xb5ib oletada, kui kiire see on 50 aasta p\xc3\xa4rast._NEWLINE_On v\xc3\xb5etud asjad, mis praegu on juba olemas, aga veel \xc3\xbcldsusele k\xc3\xa4ttesaamatud, ning eeldatud, et nende hind langeb ja k\xc3\xa4ttesaadavus suureneb. N\xc3\xa4iteks teos, kus ei ole \xc3\xbchtegi olematut seadet, aga n\xc3\xa4iteks s\xc3\xb5jalennukite v\xc3\xb5imsusega lennukid v\xc3\xb5i superarvutid on \xc3\xbcksikisikutele k\xc3\xa4ttesaadavad._NEWLINE_See k\xc3\xb5ik on paigutatud tulevikku ja leitud, kuidas vastav tehnoloogia m\xc3\xb5jutab inimeste igap\xc3\xa4evaelu, millised on sellega seotud ohud ja v\xc3\xb5imalused nende \xc3\xa4rahoidmiseks (selle p\xc3\xb5hjal koostatakse vastava ulme\xc3\xbchiskonna seadustik), ning millisteks muutuvad inimesed, kellele selline tehnika on k\xc3\xa4ttesaadav.'